text: Røveri mod massageklinik
  14 oktober 2010 kl. 14.31
  To unge mænd begik midt på eftermiddagen røveri mod en massageklinik i Kolding. 
  To unge somaliere kom ved tre tiden i dag ind på denne massageklinik  i Kolding under påskud af at skulle have thaimassage. 
  Da de var kommet ind, trak de en kniv frem og truede sig til et ukendt kontant beløb. 
  Derefter stak de af. Politiet i Kolding vil gerne høre fra eventuelle vidner på 1-1-4.
  ? Vi er meget interesseret i at høre fra vidner, som umiddelbart efter klokken 15.20 har set to somaliere i området Hospitalsgade-Låsbygade-Vifdam i Kolding. På nuværende tidspunkt, ved vi intet om deres påklædning og signalement i det hele taget,  siger vagtchefen hos Sydøstjyllands Politi, Jesper Duus.
  